Flestir nýttu ferðagjöfina sína á veitingastöðum eða tæpur helmingur. Hlöllabátar sitja í níunda sæti listans yfir þá sem staði þar sem flestar ávísandir hafa verið leystar út og má rekja vinsældirnar til tilboðs sem hækkaði ávísunina úr fimm í níu þúsund krónur.
Í fyrsta og öðru sæti listans eru N1 og Olíuverslun Íslands, þar á eftir koma Sky Lagoon og KFC samkvæmt tölum sem birtar voru á miðvikudaginn. Þá áttu rúm 32 þúsund eftir að leysa út sína gjöf síðan þá hafa X margir leyst út sína ávísun.
Sigmar Vilhjálmsson er eigandi Hlöllabáta, Barion og Minigarðsins sem allir eru reknir undir nafninu Hlöllabátar ehf. Hann segir að biðröð hafi verið út á götu í gær en alls leystu 2250 út sína ferðaávísun á stöðunum eða á netinu. Lokkandi tilboð virðist hafa freistað fólks.
Með því að bjóða fólki að kaupa níu þúsund króna inneign, þrjú þúsund á hverjum stað fyrir sig, fyrir fimm þúsund kallinn. Þannig erum við að veita svona 55% afslátt sirka af þjónustunni og þeim mat sem fólk er að kaupa sér en um leið líka að tryggja heimsóknir þessara viðskiptavina til okkar sem við teljum mjög verðmætt og erum þar af leiðandi til í að slá aðeins af verðinu til að fólk kynnist stöðunum okkar, því þegar fram líða stundir er það verðmætt fyrir okkur.
Í rauninni er ég bara stoltur að það skyldi hafa gengið svona vel því það er ekki endilega á vísan að róa þó að tilboðið sé gott að fólk endilega nýti sér það
Ef síðasta ár er meðtalið hafa 30-40 milljónir króna í formi ferðaávísana verið leystar út hjá fyrirækjum Sigmars.